
Bijeljina, 17.09.2026. godine 

[bookmark: danasnji_datum1]	 OSNOVNI SUD U BIJELJINI, sudija Popović - Mijatović Aleksandra, u izvršnom postupku tražioca izvršenja Republika Srpska Ministarstvo Finansija, Poreska Uprava, Područni Centar Bijeljina, zastupani po Pravobranilaštvu Republike Srpske-Sjedište zamjenika u Bijeljini, protiv izvršenika Iskić Miloša vl. s.p. „VAVILON“ Velino Selo, v.sp. 55.695,07 KM, radi izvršenja na nepokretnostima, donio je dana 17.09.2026. godine, sledeći:

Z A K LJ U Č A K
o prvoj prodaji nepokretnosti

 
1. Određuje se prvo ročište za prodaju usmenim javnim nadmetanjem  nepokretnosti izvršenika Iskić (Milivoje) Miloša, označenih kao:
- k.č.br. 140, zvana MALA BARA, u naravi šuma 4. klase, površine 379 m2,
- k.č.br. 141 zvana MALA BARA u naravi njiva 4. klase, površine 2358 m2,
- k.č.br. 142 zvana MALA BARA u naravi šuma 5. klase, površine 390 m2,
ukupne površine 3.127 m2, sve upisane u l.n.br. 538 k.o. Velino Selo, u kome je izvršenik Iskić (Milivoje) Miloš upisan sa pravom svojine sa dijelom 1/1, kojim nekretninama odgovaraju nekretnine ranije upisane u z.k.ul.br. 916 k.o. Velino Selo.
	
1.   Ročište za prodaju nepokretnosti održat će se dana 09.11.2026.godine  u  12,00 časova, u zgradi Suda, sudnica broj 18, na koje se pozivaju tražilac izvršenja, izvršenik i zainteresovana lica kao kupci.

1.   Vrijednost nepokretnosti izvršenika koje su predmet prodaje utvrđena je prema nalazu vještaka poljoprivredne struke, Stjepanović Milorada, od 18.05.2026. godine i vještaka šumarske struke, Kekez Lukić Sanje, od 07.04.2026. godine, u ukupnom iznosu od 26.278,76 KM i to:

1.  k.č.br. 140, zvana MALA BARA, u naravi šuma 4. klase, površine 379 m2, u vrijednosti od 2.842,50 KM;
1.  k.č.br. 141 zvana MALA BARA u naravi njiva 4. klase, površine 2358 m2, u vrijednosti od 21.222,00 KM;
1.  k.č.br. 142 zvana MALA BARA u naravi šuma 5. klase, površine 390 m2, u vrijednosti zemljišta od 1.950,00 KM i drvne mase  od 264,26 KM;

1.    Na prvom ročištu za prodaju usmenim javnim nadmetanjem nepokretnost se ne može prodati ispod 1/2 utvrđene vrijednosti iz tačke 3.

1. [bookmark: _GoBack]  Zainteresovana lica za kupovinu nepokretnosti iz tačke 1. mogu razgledati nepokretnost svakog radnog dana, počev od 18.09.2026.godine do 08.11.2026.godine, u vremenu od 10.00 do 12.00 časova. Ako izvršenik ili drugo lice ometa razgledanje nepokretnosti Sud će na zahtjev stranke, koji se može podnijeti 8 dana prije datuma održavanja ročišta,  donijeti zaključak kojim će na trošak tražioca izvršenja odrediti da se izvršenik i to lice udalje s nepokretnosti za vrijeme razgledanja. Zaključak o udaljavanju provodi sudski izvršilac, uz asistenciju policije.  

1.  Na ročištu za javno nadmetanje kao kupci mogu učestvovati lica koja su do početka nadmetanja položila osiguranje koje iznosi 1/10 određene vrijednosti nekretnina, s tim što osiguranje ne može iznositi više od 10.000,00 KM. Prije početka nadmetanja ova lica su dužna Sudu predati dokaz da su osiguranje platili  na Račun posebnih namjena-Depozitni račun osnovnih sudova: žiro račun   br. 562-099-8130145898 kod NLB Razvojna banka A.D. Banja Luka, vrsta prihoda 223171, opština 005, budžetska organizacija 1067001, poziv na broj predmeta  gornji. 

Ponuđačima čija ponuda nije prihvaćena, osim za tri najbolja ponuđača, vratit će se osiguranje odmah nakon zaključenja javnog nadmetanja. Ročište za javno nadmetanje održat će se i kad prisustvuje samo jedan ponuđač.

Od obaveze polaganja osiguranja oslobođeni su tražilac izvršenja i lica određena članom 86. stav 2. Zakona o izvršnom postupku, ako njihova potraživanja dostižu iznos obezbjeđenja i ako bi se, s obzirom na njihov prvenstveni red i utvrđenu vrijednost nepokretnosti, taj iznos mogao namiriti iz kupovne cijene.

1.   Ponuđač s najvišom ponudom na ročištu plaća ukupnu prodajnu cijenu umanjenu za položeno osiguranje polaganjem cijene Sudu u roku od 30 dana od dana objavljivanja Zaključka o prodaji nepokretnosti najpovoljnijem ponuđaču. Ukoliko ponuđač s najvišom ponudom ne deponuje  prodajnu cijenu u ovom roku, Sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodata drugom po redu ponuđaču, koji treba da u roku od 30 dana od dana prijema ovog zaključka Sudu deponuje  prodajnu cijenu. Ukoliko drugi ponuđač ne položi cijenu u predviđenom roku, Sud primjenjuje ova pravila i na trećeg ponuđača. U slučaju da sva tri ponuđača s najvišom ponudom ne ispune svoje obaveze plaćanja prodajne cijene u određenim rokovima, Sud će oglasiti da prvo ročište nije uspjelo i zakazati drugo ročište u roku od 30 dana.
Iz položenog osiguranja namiriće se troškovi neuspjelog ročišta i troškovi održavanja narednog ročišta za prodaju.

1.   Shodno odredbi člana 75. st. 1. i 2. Zakona o izvršnom postupku, kupac preuzima služnosti i stvarne terete na predmetnoj nepokretnosti. 

1. Troškove poreza i takse u vezi s prodajom nepokretnosti plaća kupac.

1.  Ovaj zaključak objavit će se na oglasnoj tabli Suda i na WEB stranici, a stranka može,
o svom trošku, zaključak objaviti i u sredstvima javnog informisanja kao i putem lica koja se bave posredovanjem u prodaji nepokretnosti.


PRAVNA POUKA:
Protiv ovog zaključka nije dozvoljen pravni lijek.	                                S u d i j a

									    Popović – Mijatović Aleksandra
							 
                                                                                                                                       

